روسیا جمهور باشقانی ولادیمیر پوتین‌ین افغانیستان‌داکی خصوصی نوماینده‌سی ضمیر کابلوو روسیا ایله افغانیستان آراسیندا انرژی قایناق لاری و بوغدا داشینماسی ایله باغلی راضی‌لیق‌لارین الده اولوندوغونو آچیقلاییب.
ضمیر کابلوو روسیانین تاس خبر آژانسینا وئردیگی معلوماتدا افغانیستان ایله ایلکین راضی‌لیق‌لارین الده ائدیلدیگینی بیلدیره‌رک دئییب: "موقاویله‌لر انرژی، یانا‌جاق و بوغدا داشینما‌لارینی احاته ائدیر. بوندان سونرا طرف‌لر حجم‌لر اوزره مووافیق موقاویله‌لر ایمضالایا‌جاق‌لار".
طالبانین سؤزچوسو ذبیح الله مجاهد توییتر حسابیندان مؤوضوع ایله باغلی وئردیگی آچیقلامادا یازیب: "طالبان حکومتی‌نین تیجارت و صنایع ناظیری‌نین معاوینی حاجی نورالدین عزیزی‌‌نین رهبرلیک ائتدیگی نوماینده هئیتی روسیادا اولوب. آپاریلان دانیشیق‌لاردان سونرا نؤوبتی ایل ​​اوچون نفت و بوغدا کیمی ضروری محصول‌لارین آلینماسی اوچون موختلیف موقاویله‌لرین ایمضالانماسینا دایر راضی‌لیق‌لار الده ائدیلیب".
قئید ائدک کی، روسیا‌دان یاخین بیر نئچه هفته عرضینده گؤندریله‌جک محصول‌لار افغانیستان بازارینا چیخاریلا‌جاق.
